भगवान राम की प्रतिमा स्थापित
जमशेदपुर| लोकोरेलवे काॅलाेनी में राम मंदिर कमेटी द्वारा आयोजित सात दिवसीय सतचंडी यज्ञ सहित नूतन मंदिर विग्रह प्रतिष्ठा महोत्सव का रविवार को समापन हो गया। यज्ञ के अंतिम दिन भगवान राम की प्रतिमा की प्राण प्रतिष्ठा की गई। अनुष्ठान की शुरुआत सुबह पांच बजे गणेश पूजा के साथ हुई। यंत्र पूजन के बाद भगवान राम, माता सीता, गणेश हनुमानजी की प्रतिमा की प्राण प्रतिष्ठा हुई। इस दौरान मुख्य अतिथि के रूप में मंत्री सरयू राय उपस्थित थे। देर शाम में मंदिर प्रांगण में भक्तों की भीड़ जुटी। इस दौरान भगवान राम सीता और भगवान शंकर पार्वती की शादी हुई। श्रद्धालुओं ने भगवान के समक्ष मत्था टेककर आशीर्वाद मांगा। इस अवसर पर भाजपा नेता अमरप्रीत सिंह काले, राजकुमार सिंह समेत अन्य श्रद्धालु उपस्थित थे।
awa_Deva hin_Deva